**Lansarea parteneriatului cu Aerovacanțe**

DECLARAȚIE DE PRESĂ

București, 25 octombrie 2024

**Ávoris Corporación Empresarial** este cel mai important grup de turism din Peninsula Iberică specializat în comercializarea vacanțelor și face parte din grupul Barceló. Cu o echipă formată din peste 6.000 de profesioniști în domeniu, Avoris are peste 2.600 de agenții proprii și peste 30 de branduri care activează în cinci domenii: retail, comerț, transport aerian, servicii de incoming și activități turistice, oferind clienților experiențe de călătorie unice, adaptate preferințelor și nevoilor acestora.

Din 1931 până în prezent, am pus clienții în centrul activității noastre și ne-am adaptat pieței în continuă schimbare, oferind noi modalități de a călători. De la fondarea sa de către Simón Barceló în 1931 ca operator de transport terestru, **Ávoris** a evoluat constant, ajungând în 2021 cel mai mare grup de companii turistice din Spania și Portugalia, cu prezență și în alte țări din Europa, America și Asia. Cu o cifră de afaceri de 3,8 miliarde de Euro în 2023, am oferit vacanțe la 6,1 milioane de turiști din întreaga lume.

În această perioadă de schimbare constantă, în care piața de turism trece printr-o transformare fără precedent datorită noilor așteptări și nevoi ale turiștilor, noi suntem mai mult decât o simplă agenție organizatoare sau un sistem de distribuție a pachetelor de vacanță. Suntem un partener de încredere în orice călătorie întreprinsă de clienți, livrăm soluții personalizate, inovatoare și accesibile, fiind ghidați de valorile și preocupările acestora. Reinventăm călătoriile și modul nostru de lucru, pentru a oferi clienților exact experiențele pe care și le doresc.

Acesta este adevăratul spirit **Ávoris**, sensul dezvoltării neîntrerupte și forța motrice a creșterii noastre constante, care ne duce dincolo de granițele inițiale. Sprijinul nostru pentru inovare ne-a transformat într-un operator turistic global prezent în fiecare etapă a călătoriei turistului. Reprezentăm o nouă cultură a relațiilor cu partenerii și clienții, cultivată prin toate canalele de distribuție și susținută de ambiția de a oferi mereu mai mult: destinații noi, agenții mai bune, mai multe servicii, mai multe alternative pentru clienți, mai multă calitate.

**Ávoris** este angajat în creșterea și explorarea modalităților de a-și extinde vasta experiență, tehnologia și *know-how*-ul în piețe noi. Piața românească a înregistrat o creștere semnificativă în ultimii ani și, potrivit multor analiști, această tendință va continua în următorii 5 ani, în timp ce pachetele turistice vor reprezenta cea mai mare parte a acesteia. Sesizând acest potențial, grupul nostru este pregătit să participe la această dezvoltare, prin intermediul agenției organizatoare **Ávoris**.

**Ávoris** va oferi pieței românești pachete în Republica Domincană, Cuba și Mexic în parteneriat cu **AeroVacanțe**, o agenție organizatoare locală solidă, cu experiență vastă în domeniu. Pachetele de vacanță vor fi distribuite printr-un sistem informatic *business-to-business*, prin care orice agenție de turism din România va putea achiziționa pachete turistice pentru a le oferi clienților săi direcți. Partenerii din România vor beneficia de servicii de calitate, precum și de suport pre- și postvânzare.

Oferta noastră va debuta cu o serie de vacanțe în destinații exotice, urmând să extindem portofoliul cu alte produse în funcție de cererea de pe piața românească, valorificând varietatea noastră de pachete turistice pentru destinații din întreaga lume.

Suntem încrezători că dăm startul unui parteneriat de succes, care va oferi turiștilor experiențe memorabile, iar agențiilor partenere noi produse valoroase și astfel oportunități intresante de creștere.

**CONTACT MEDIA:**

**Ávoris:
Carlos Garrido de la Cierva**

🖅 carlos.garrido@avoristravel.com

🖩 (+34) 629 85 28 83

# Despre Ávoris Corporación Empresarial

Ávoris Corporación Empresarial este cel mai important grup de turism din Peninsula Iberică specializat în comercializarea vacanțelor și face parte din grupul Barceló. Cu o echipă formată din peste 6.000 de profesioniști în domeniu, Avoris are peste 2.600 de agenții proprii și peste 30 de branduri care activează în cinci domenii: retail, comerț, transport aerian, servicii de incoming și activități turistice, oferind clienților experiențe de călătorie unice, adaptate preferințelor și nevoilor acestora. Mai multe informații: www.avoristravel.com.

FB: <https://facebook.com/avoristravel>

x: <https://x.com/avoristravel>

IG: <https://instagram.com/avoristravel>

în: <https://linkedin.com/company/avoristravel>